SISÄASIAINMINISTERIÖ	LAUSUNTO Ku ntaosasto
3.3.2005	SM-2005-423/Ym-0
Oikeusministeriö PL 25
00023 Valtioneuvosto
3. 03
1( co
Lausuntopyyntö 2.2.2005, OM 4/41/2004

LAUSUNTO EHDOTUKSESTA ERÄIKSI KIINTEISTÖJEN OMISTAJATIETOJEN AJANTASAISUUTTA PARANTAVIKSI SÄÄNNÖKSIKSI

Sisäasiainministeriön kuntaosasto on tarkastellut ehdotusta eräiksi kiinteistöjen omistajatietojen ajantasaisuutta parantaviksi säännöksiksi ja lausuu asiasta seuraavaa:

Hallituksen esityksessä ehdotetaan muutoksia lainhuuto- ja kiinnitysrekisteristä annettuun lakiin, väestötietolakiin sekä verotustietojen julkisuudesta ja salassapidosta annettuun lakiin. Ehdotetuilla säännöksillä parannetaan lainhuuto- ja kiinnitysrekisterin tietojen ajantasaisuutta. Kaupanvahvistajan ilmoituksiin perustuvat saantotiedot saadaan julkisiksi nykyistä huomattavasti nopeammin, kun käyttöön otetaan sähköiset lomakkeet ja kun tiedonkulkua viranomaisten välillä yksinkertaistetaan. Kuolinpesien tavoitettavuutta lisätään niin, että väestötietojärjestelmään otetaan verohallinnon tietoja kuolinpesän yhteyshenkilöstä. Tätä kautta tiedot voidaan siirtää edelleen muun muassa lainhuuto- ja kiinnitysrekisteriin.

Ehdotuksen mukaan kaupanvahvistajan ilmoitukset tehdään jatkossa sähköisellä lomakkeella viimeistään kaupan vahvistamista seuraavana arkipäivänä. Myös kunnat etuosto-oikeuden käyttäjinä ja asemakaava-alueella myös kiinteistörekisterin pitäjinä voisivat saada tarvitsemansa tiedot sähköisessä muodossa suoraan omiin järjestelmiinsä. Kuntien tiedonsaanti nopeutuisi nykyisestä, millä on merkitystä etuosto-oikeuden käyttämiselle varatun lyhyen määräajan johdosta. Toimintavalmiuden lähtökohtana on, että tieto kiinteistökaupasta kulkee kaupanvahvistajalta nopeasti kuntaan.

Ehdotuksen aiheuttama taloudellinen hyöty kuolinpesän yhteystietojen rekisteröinnistä tulee kyseisten tietojen tarvitsijoille. Kun tiedot ovat saatavissa suoraan automaattisen tietojenkäsittelyn avulla pidettävistä rekistereistä, voidaan välttää huomattavasti selvittämistyötä, jota nykyään tarvitaan kuolinpesien tavoittamiseksi. Samalla eri prosesseja voidaan nopeuttaa. Kunnissa kuolinpesien yhteystietoja tarvitaan esim. maanmittaustoimitusten ja rakennuslupien myöntämisen yhteydessä.
Postiosoite	Käyntiosoite	Puhelin	Faksi
PL 26	Kirkkokatu 12	Vaihde (09) 1601	(09) 160 2520
00023 VALTIONEUVOSTO	HELSINKI	Sähköposti:	Internet:
etunimi.sukunimi@sm.intermin.fi	http://www.intermin.fi

Vuorovaikutteinen asiointijärjestelmä saantotietojen osalta parantaa tietojen laatua, vähentää korjaustarpeita ja nopeuttaa tietojen kulkeutumista kaikille kiinteistön omistajatietoja käyttäville viranomaisille, myös kunnille.

Ehdotuksessa on selvitetty muutosten taloudellisia hyötyjä ja kustannuksia. Ehdotuksesta ei käy ilmi, että em. asiointijärjestelmän perustamisesta tai muista teknisistä muutoksista aiheutuisi kustannuksia kunnille. Kuntaosasto pitää ehdotuksen sisältämiä uudistusehdotuksia kuntien toimintaympäristön kannalta tarkoituksenmukaisina ja hyvinä.

Hallitusneuvos	. Arto Sulonen
Ylitarkastaj a